《揭阳林明府以开岁九日贻书至书此奉答》
明代·林大春

夜雨春城倚碧波，岐山西望隔银河。却怜双鲤乘潮入，恍接飞凫带雪过。

避俗漫从中散放，流风应在浚仪多。吾宗况复家声旧，勋业那无足雅歌。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。